stanford-oval/wikipedia huggingface dataset:
ראג'ש קוטרפאלי
משפחה

ראג' מתקשר בקביעות עם הוריו, ד"ר וגברת קוטרפאלי מהודו באמצעות מצלמת אינטרנט. כאשר הם הופכים החלטות או מתערבים בהחלטותיו, הוא "מביא את הוריו" לתוך דירת שלדון ולאונרד באמצעות מחשב נייד. בפרק הסיום לעונה 2, לגברת קוטרפאלי וגברת וולוויץ יש ויכוח משום שהאחרונה לא מאמינה שאין אפילו מסעדת סטייקים אחת בהודו.
בדיחה חוזרת בסדרה היא בכך שראג' נוהג לתאר עצמו כמי שמגיע ממקורות צנועים וגדל בעוני של הודו, כאשר חבריו מזכירים לו שאביו הוא רופא נשים ונוהג בבנטלי (בנקודה הזו הוא מוחה ואומר שהיא הייתה "שכורה"), והיה להם צוות משרתים גדול. בפרק "The Wiggly Finger Catalyst", שלדון (שהוא נוטריון ציבורי), מגלה כי משפחתו של ראג' עשירים בהרבה ממה שמוכן לגלות ("באמצע בין ברוס ויין וסקרוג' מקדאק").
בן-דודו של ראג', סנג'אי (או, כפי שראג' אומר לחבריו המכירים אותו בשם "דייב משרות לקוחות AT&T"), הוא מוקדן, והוא מוזכר במספר פרקים. באחד הפרקים נתפס ראג' כשמנסה להימנע מלשוב להודו לחתונת דודו, כי הוריו שוב פעם סידרו דייט בשבילו.
בן-דוד נוסף, בשם ונקטש, הוא עורך-דין ולו כישורי משא ומתן חלשים, עד שאפילו הוא עצמו מודה שהוא חסר תועלת.
לראג' שלושה אחים ושתי אחיות. אחותו של ראג', פריה, בילתה לילה אחד עם לאונרד בעונה 4, דבר שהוביל למאבק קצר בין לאונרד, ראג' והווארד עקב הפרת "שבועת זרת" שהווארד ולאונרד עשו, שאף אחד מהם לא ינסה להתחיל איתה. מאוחר יותר בסדרה, פריה ולאונרד מתחילים מערכת יחסים בניגוד לרצונו של ראג'. מערכת היחסים גם מסורבלת למדי, כי פריה חיה עם ראג' באותו הזמן. בפרק סיום עונה 4, ראג' גם עובר באופן זמני לדירת שלדון לאחר ששמע את לאונרד מבצע עם פריה משחק תפקידים מיני.
עבודה

ראג' הוא אסטרופיזיקאי במחלקה לפיזיקה באוניברסיטת Caltech, שהתפרסם בזכות גילוי עצם פלנטרי מעבר לחגורת קויפר.
בגלל גילוי העצם, 2008 NQ 17, שראג' קוראו "כוכב בוליווד", נכלל ראג' במגזין פיפל ב"30 (אנשי חזון) מתחת 30 (גיל) שכדאי לראות", קיבל משרד גדול והפך למיני-ידוען. בגלל כל מה שקיבל הוא גרם לחבריו לקנא.
לאחר שישה חודשי מחקר כושל על הרכב גופים טרנס-נפטוניים, חשש ראג' מהסיכוי שיגרשו אותו בחזרה להודו (ובנקודה זו הוא מתאר את בילוי זמנו בעבודה כמו "בעיקר בדיקת דואר אלקטרוני ועשיית בלגן בערכי ויקיפדיה"). כדי להישאר במדינה, הוא ביקש להצטרף למחקר על התפתחות הכוכבים עם פרופ' לפלין, אך הצעת העבודה נכשלה מכיוון שצוות המחקר כלל אשה מושכת, וראג' שתה בטעות יותר מדי והעיר הערה מינית מפורשת. בסופו של דבר החל לעבוד לצד שלדון ב"חקר תורת המיתרים ההשלכות של קרני גמא מן ההשמדה חומר אפל". באופן אירוני, ראג' ציין בעבר שרוצה להיות "אינדירה גנדי של האסטרופיזיקה (אך עם פין)".
יחסים > נטייה מינית

בסדרה לא מעט רמיזות לגבי נטיותיו המיניות של ראג', ואפילו הוריו של ראג' בטוחים שהוא הומוסקסואל, והוא לעומתם אומר שהוא מטרוסקסואל.
אפילו באחד הדייטים של ראג', בת הזוג שלו הייתה בטוחה שהוא הומוסקסואל בזמן שהיא עצמה לסבית, והיא רצתה להתחתן איתו כדי להסתיר מההורים שלה את נטייתה המינית.
יצירה וליהוק

ראג' לא הופיע בפרק הפיילוט המקורי בסדרה שבו היו רק שלדון, לאונרד וגרסה שונה בהרבה של פני (באותו פיילוט קראו לה קייטי). קהל הבדיקה הגיב בצורה שלילית לקייטי, אבל אהב את שלדון ולאונרד. בפיילוט החדש, ראג' והווארד נוספו. אחד מהשותפים ליצירת הסדרה, ביל פארדי אמר: "הרעיון היה, אם הם כמו שתי הדמויות הראשונות, בואו ניתן להם עוד שניים". החרדה החברתית סביב נשים של ראג'ש הייתה בהשראת עמית לעבודה לשעבר של פארדי. במקור הדמות נקראה "דייב", והיא הייתה אמריקאי שנולד להורים הודים. עם זאת, זה השתנה כאשר נייאר קיבל את התפקיד, כי הוא היה "כל כך הודי".
| המפץ הגדול |
| --- | --- | --- |
| דמויות | שלדון קופר • לאונרד הופסטטר • ראג'ש קוטרפאלי • הווארד וולוויץ • פני • המפץ הגדול - דמויות |  |
| שחקנים | ג'ים פרסונס • ג'וני גאלקי • קונאל נייאר • סיימון הלברג • קיילי קווקו • מים ביאליק • מליסה ראוש |  |
| ערכים נוספים | צ'יזקייק פקטורי • המכון הטכנולוגי של קליפורניה • שלדון הצעיר |  |
| פרקים | פיילוט |  |
כנאפה

| --- | --- |

כנאפה יפואית עם גלידת עיזים בטעם וניל ופיסטוק
 
 מאכלים
 סוג:  קינוח
 מטבח:  המטבח של ערביי ארץ ישראל
 מוצא:  לבנט
 מרכיבים עיקריים:  קדאיף, גבינה, סירופ סוכר, פיסטוק, מי זהר, מי ורדים
כנאפה דרוזית בדלית אל-כרמל לצד עוואמה
כְּנָאפֶה (בערבית: كنافة) היא עוגה מזרח תיכונית מסורתית העשויה משכבה של חוטי בצק דקיקים או בצק סולת ומתחתיה שכבה של גבינה. הכנאפה מוגשת עם סירופ סוכר, בדומה לבקלאווה. הכנאפה פופולרית ברוב מדינות העולם הערבי ובפרט במצרים ובלבנט. ניתן למצוא גירסות דומות של המנה גם במטבח הטורקי, המטבח היווני והמטבח הבלקני.
בערבית, המילה "כנאפה" משמשת כדי לתאר את הן הקינוח והן את הבצק. בטורקית, ובעקבות כך גם בעברית, הבצק מכונה קדאיף. בפי הטורקים, המאפה עצמו ידוע בשם כּוּנֶפֶה (künefe).
בחודש יולי 2013 חשפה גוגל כי הכנאפה היא המנה אשר מוסלמים חיפשו הכי הרבה במהלך צום הרמדאן.
אטימולוגיה

המילה כנאפה נהגית באופן שונה במקומות שונים במזרח התיכון. באזור הלבנט, המאכל מכונה כְּנָאפֶה (knafeh). במצרים נפוצה יותר ההגייה כּוּנָפַה (kunafah).
מקור המילה אינו ידוע. יש הטוענים כי מקורה במילה הקופטית kenephiten, שפירושה לחם או עוגה. אזכורים מוקדמים של המילה מופיעים בסיפורים מצריים באוסף סיפורי אלף לילה ולילה. על-פי גרסה אחרת, מקור המילה בשורש השמי "כנף", הקיים גם בשפה הערבית במשמעות של "לאגף".
היסטוריה

על-פי אגדה אורבנית ידועה, ראשיתה של הכנאפה במרשם רופא שניתן כתרופה לרעבם של הח'ליפים בימי הרמדאן. לאגדה זו קיימות מספר גרסאות: על-פי אחת מהן מקור המנה במצרים הפאטמית; על-פי גרסה אחרת, מקורה דווקא בסוריה בתקופת בית אומיה. יש מי שטען שהכנאפה הוזכרה לראשונה בטקסטים מהמאה העשירית. עם זאת, נראה שהמאכלים שמוזכרים בכתבים הללו הם אינם הכנאפה בגלגולה המודרני.
מקור המידע המרכזי לקולינריה של העולם הערבי בימי הביניים המוקדמים הוא ספר הבישול "כיתאב א-טביח'", שנכתב במאה העשירית על-ידי הסופר הבגדאדי אבן סיאר אל-וראק. זהו ספר הבישול העתיק ביותר ששרד בשפה הערבית, והוא מעלה על הכתב אוסף של מתכונים ערביים ופרסיים, וכך למעשה פותח צוהר לקולינריה של תקופת בית עבאס. בספר זה לא נמצא שום אזכור למנה וגם לא למילה "כנאפה". מנגד, הספר כולל פרק על קינוחים על-בסיס בצק קדאיף. באחד המתכונים, ממלאים קדאיף באגוזים שטוגנו בשמן עמוק, ועל המאפה כולו מוזגים סירופ סוכר ודבש. מתכון אחר מתאר אטריות דקות דמויות בד המכונות רוקאק (ruqaq), שעליהן מוסיפים שכבה של פירות ומבשלים אותן בכלי מתכת עגול.
ספר בישול אחר מן המאה ה-13, "מאכלים מהמגרב ומאל-אנדלוס", משתמש במילה "כּוּנָפַה" כדי לתאר קרפ אותו מכינים באמצעות בלילה על גבי מחבת הודית, ומזכיר כי זהו שם אחר לרוקאק. בספר נכלל גם מתכון למאכל בשם "קדאיף עבאסי", אותו מכינים מבלילה דומה, אך הכנפה שמתקבלת דקה יותר, "כמו מעין רקמה עדינה". בספר נכללים מספר מתכונים לכנאפה, הכוללים שכבות של קרפים וגבינה טרייה שנאפים ולבסוף מוגשים בדבש ומי ורדים. המלומד הסורי בן המאה ה-13 אבן אל-ג'זארי מספר על פקח שמסתובב בשעות הלילה בשווקים בדמשק בתקופה הממלוכית ובודק את איכות הכנאפה והקדאיף בימי הרמדאן.
באמצע המאה ה-15 תורגם לטורקית עות'מאנית ספר הבישול של מוחמד בן חסן אל-בגדאדי, אליו התווספו מספר מתכונים בני התקופה. ביניהם, נכלל מתכון חדש להכנת בצק הקדאיף, שבו מוזגים את הבלילה לתוך כלי מחורר. לאחר מכן, הבלילה נוזלת בין החורים לתוך משטח מתכת חם, עליו היא מתבשלת. כך נוצרה האפשרות להכין אטריות דקות ביעילות רבה יותר. מתכון זה הוא כנראה הבסיס לכנאפה בת זמננו. המאפה התפשט מארצות ערב למדינות שכנות ובהן איראן, יוון וטורקיה.
הכנה

כדי להכין כנאפה, משתמשים בדרך כלל בתבנית גדולה, שטוחה ועגולה. תבניות מלבניות גם כן נפוצות. משמנים את תבנית האפייה באמצעות חמאה מזוקקת ("סמנה"). לאחר מכן, מפזרים את אטריות הקדאיף באופן אחיד מעל החמאה המזוקקת, ומעליהן מפוררים גבינה לבנה חצי-רכה, רצוי מעיזים, כדוגמת גבינה נבולסית. בחלק מהגרסאות מוסיפים מעל הגבינה שכבה נוספת של אטריות קדאיף.
מבשלים את הכנאפה תוך סיבוב התבנית מעל מתקן בישול. מדי פעם מרימים בעדינות את השכבה התחתונה כדי לבדוק אם התבשלה. כשהכנאפה מוכנה, הופכים אותה באמצעות תבנית זהה בגודלה כך שהשכבה התחתונה היא כעת העליונה. מעל, מוזגים סירופ סוכר סמיך (ויש המבשמים את הסירופ במעט מי ורדים או מי זהר). בחלק מהגרסאות משתמשים בצבע מאכל אדום או כתום כקיצור דרך, במקום לבשל את הכנאפה לאורך זמן ממושך יותר. לבסוף, מפזרים מעט פיסטוק חלבי טחון מעל הכנאפה כקישוט ומגישים.
מתכונים מערביים משתמשים לעיתים בתערובת של מוצרלה וריקוטה כתחליף נגיש יותר ומותאם יותר לחיך המערבי מאשר גבינות העיזים המסורתיות.
גירסות

יש ארבעה סוגים עיקריים של כנאפה:
כנאפה חִ֫'ישְׁנֶה (خشنة, מחוספסת) – שבה משתמשים באטריות קדאיף דקות וארוכות. זוהי הכנאפה הרגילה.
כנאפה נַ֫אעְמֶה (ناعمة, מעודנת) – שבה מחליפים את אטריות הקדאיף בבצק סולת. נפוצה בעיקר בשכם, במזרח ירושלים ובלבנון.
כנאפה מוּחַ֫יַּרַה (محيرة, מעורבת) – תערובת של ח'ישנה ונאעמה.
כנאפה מַבְּר֫וּמֶה (مبرومة, שזורה) – שבה האטריות מלופפות סביב הגבינה. נאכלת בעיקר בעת הרמדאן. הכנאפה המגולגלת דומה במראהָ לבקלווה.
גירסות > כנאפה נבולסיה

אחת הגירסות הידועות ביותר של הכנאפה היא כנאפה נבולסייה, כנאפה נוסח העיר שכם (נַאבְּלוּס בערבית). יש המחשיבים את הכנאפה נבולסייה לקינוח האופייני והמייצג של המטבח של ערביי ארץ ישראל. זו למעשה הגרסה הנפוצה ביותר של המנה בישראל, ירדן, לבנון, סוריה ומצרים. בגרסה זו נעשה שימוש בגבינה נבולסית (جبن نابلسي), גבינה לבנה חצי-רכה. כדי להיפטר מהמליחות שלה, היא מושרית במים. לעיתים מוסיפים בראש הכנאפה לצד סירופ הסוכר גם מעט פיסטוק טחון. רווח במיוחד השימוש בצבע מאכל כתום כדי להקנות לכנאפה מראה מושך יותר.
ביולי 2009 הכינה קבוצת אופים משכם גרסת ענק של כנאפה בסגנון נבולסיה, באורך 74 מטר ובמשקל 1,350 ק"ג. מידות הכנאפה אושרו על ידי מכון התקנים הפלסטיני ונשלחו ל"ספר השיאים של גינס", אליו הם נכנסו לבסוף בשנת 2015.
גירסות > ישראל

בישראל כנאפה נמכרת ברוב הקונדיטוריות הערביות, הדרוזיות והצ'רקסיות. בכנאפה המיוצרת באופן מסחרי נעשה שימוש בגבינת בקר במקום גבינת העיזים במתכון המקורי, וזאת משיקולי עלות.
בעשור השני של המאה ה-21, הכנאפה הפכה לפופולרית במיוחד גם בקרב הציבורי היהודי בישראל. בעקבות כך נרשמה עלייה משמעותית במספר החנויות המוכרות כנאפה בישראל, ונפתחו גם עסקים רבים בבעלותם של יהודים (לדוגמה, בשוק מחנה יהודה). לצד גירסות הכנאפה המסורתיות נמכרות כעת גם גירסות פיוז'ן חדשות, ובהן כנאפה במילוי שוקולד, קרם פטיסייר, אסאדו וכנאפה טבעונית. נהוג להגישה בתוספת גלידת וניל.
בשנת 2014, פורסמה כתבה בBuzzFeed שהציגה את הכנאפה כמאכל ישראלי. הכתבה עוררה ביקורת רבה מצד ערבים שטענו לבעלות על המאכל.
גירסות > טורקיה

הכנאפה נפוצה מאוד בנפת הטאיי בטורקיה, אזור שהיה בעבר חלק מסוריה ובית לאוכלוסייה ערבית גדולה. באזור זה, המאפה קרוי כּוּנֶפֶה (künefe). כנאפה מורכבת משתי שכבות של אטריות קדאיף קצוצות, וביניהן שכבת הגבינה. הגבינה הנבולסית מוחלפת בגבינות חצי רכות אחרות, כדוגמת גבינת אורפה או גבינת הטאיי; הכונפה מבושלת בצלחות נחושת קטנות כמנה אישית. לפעמים מוגשת לצד קאימק או גלידת מסטיק ("דונדורמה") ומקושטת בפיסטוק טחון.
ראו גם

המטבח הישראלי
המטבח הפלסטיני
חלאוות אל-ג'בן
לילות ביירות
קטאיף
גבינה נבלוסית
בקלווה
אפטאר
הערות שוליים

↑  Arno Schmidt, Paul Fieldhouse, The World Religions Cookbook, Greenwood Press, 2007, עמ' 158
↑  Food cultures of the world encyclopedia, Santa Barbara, Calif., 2011, ISBN 978-0-313-37627-6
↑  ראו גוגל: הכנאפה הוא המאכל המחופש ביותר על ידי מוסלמים בחודש הרמדאן, באתר "חדשות העולם הערבי"
↑  Gil Marks, Encyclopedia of Jewish food, Hoboken, N.J.: Wiley, 2010, ISBN 978-0-544-18631-6
↑  Darra Goldstein, The Oxford companion to sugar and sweets, Oxford, 2015, ISBN 978-0-19-931361-7
↑  Alexander S. Eremin, Arabic Borrowings in the Lexical-Semantic System of the English Language: Etymological Analysis, Research result. Theoretical and Applied Linguistics 6, 2020-06-30 doi: 10.18413/2313-8912-2020-6-2-0-2
↑  "Kunafa, Qatayef: Ramadan's most favorite desserts", Cairo Post, ‏6 July 2015
↑  Timothy G. Roufs, Sweet treats around the world : an encyclopedia of food and culture, Santa Barbara, California, 2014, עמ' 464, ISBN 978-1-61069-220-5
↑  al-Muẓaffar ibn Naṣr, activeth century Ibn Sayyār al-Warrāq, Annals of the caliphs' kitchens : Ibn Sayyār al-Warrāq's tenth-century Baghdadi cookbook, Leiden, 2007, ISBN 978-90-474-2305-8
↑  "An Anonymous Andalusian Cookbook of the 13th Century", http://www.daviddfriedman.com/
↑  Tsugitaka Satō, Sugar in the social life of medieval Islam, Boston, 2014, ISBN 978-90-04-28156-1
↑  Priscilla Mary Işın, Sherbet & spice : the complete story of Turkish sweets and desserts, London: I.B. Tauris, 2013, עמ' 193-194, ISBN 978-1-84885-898-5
↑  Alan Davidson, The Oxford companion to food, 3rd edition, New York, NY, 2014, ISBN 978-0-19-967733-7
↑  At the table : food and family around the world, Santa Barbara, California, 2016, ISBN 978-1-61069-737-8
↑  Cheese for dummies, Mini ed, Hoboken: John Wiley & Sons, 2012, ISBN 978-1-118-14553-1
↑  "הכנאפה הגדולה בעולם" הוצגה בשכם, באתר ynet, 18 ביולי 2009
↑  אלון שרביט, איך הפכה הכנאפה לקינוח הכי טרנדי אצל היהודים, באתר כאן חדשות - יוטיוב. מתוך חדשות השבת, ‏25.01.20
↑  "Is Knafeh Israeli or Palestinian?". Haaretz (באנגלית). נבדק ב-2021-12-06.
כנאפה בירושלים
כנאפה ללא צבע מאכל בעמאן, ירדן
כנאפה מַבְּר֫וּמֶה ("שזורה")
כנאפה בנוסח שכם ("כנאפה נבולסייה"), בסגנון נַ֫אעְמֶה (בצק סולת)
כנאפה מקרוב
אנה פריס

| --- | --- |

פריס, 2014
 לידה:  29 בנובמבר 1976 (בת 47) בולטימור, מרילנד, ארצות הברית
 שם לידה:  Anna Kay Faris 
 סוגה מועדפת:  קומדיה
 מדינה:  ארצות הברית ארצות הברית
 תקופת הפעילות:  מ-1991
 מקום לימודים:  אוניברסיטת וושינגטון  Edmonds Woodway High School 
 בן או בת זוג:  כריס פראט (2009–2017)  מייקל ברנט (2021–?) 
 צאצאים:  Jack Pratt 
 מספר צאצאים:  2 
 פרופיל ב-IMDb
 
פריס, 2007
אנה קיי פריס (באנגלית: Anna Kay Faris; נולדה ב-29 בנובמבר 1976) היא שחקנית קולנוע ומדבבת אמריקאית. מוכרת בעיקר מתפקידיה הראשיים כסינדי קמפבל בסרטי "מת לצעוק" וקריסטי פלנקט בקומדיית המצבים "ממי".
ביוגרפיה

פריס נולדה בבולטימור, מרילנד שבארצות הברית לקארן וג'ק פריס, אביה הוא סוציולוג שעבד באוניברסיטת וושינגטון. אמה היא מורה לחינוך מיוחד. כשהייתה בת 6, עברה משפחתה לאדמונדס שבוושינגטון. אחיה הבוגר, רוברט, סוציולוג אף הוא ועובד כפרופסור באוניברסיטת קליפורניה.
הוריה עודדו אותה לשחק כשהייתה צעירה והופעתה הראשונה הייתה בגיל 9, בתיאטרון סיאטל, רפרטואר. לאחר שסיימה את לימודיה בתיכון, למדה ספרות אנגלית באוניברסיטת וושינגטון, אותם סיימה בשנת 1999.
קריירה

פריס החלה לשחק ב-1991, בסרט הטלוויזיה "הונאה: סוד של אם", לצדה של קתרין הלמונד. תפקידה המשמעותי הראשון של פריס, היה בשנת 1999, כשהשתתפה בסרט האימה "סמטת נאהבים".
בשנת 2000 קיבלה את פרסומה המרבי כאשר גילמה את סינדי קפמבל בסרט האימה הפרודי - "מת לצעוק". בשנת 2001 שבה לגלם את סינדי בסרט ההמשך "מת לצעוק 2". בשנת 2003 השתתפה בסרט העצמאי זוכה פרס האוסקר "אבודים בטוקיו" של הבמאית סופיה קופולה בתפקיד משנה קטן, ושבה לשחק בסרט "מת לצעוק 3". בשנת 2004 השתתפה ב-5 פרקים בעונה העשירית של הסדרה "חברים", בדמותה של אריקה. בשנת 2005 שיחקה בסרט הקומדיה "רק ידידים" לצד ראיין ריינולדס. בשנת 2006 שיחקה בסרט הקומדיה "הסופר אקסית שלי" לצד אומה תורמן ולוק וילסון, ובסרט הרביעי "מת לצעוק 4" בדמותה של סינדי קפמבל. בשנת 2007, היא התארחה בתפקיד עצמה בסדרת הטלוויזיה "הפמליה". בשנת 2008 כיכבה בסרט הקומי "בית השפנפנות" המספר על שחקנית פלייבוי. בשנת 2011, הופיעה בסרטים "מה המספר שלך? ו"קח אותי הביתה הלילה", שם פגשה את בעלה לימים כריס פראט. בשנת 2012 גילמה את זואי בסרט "הדיקטטור", לצד סשה ברון כהן.
החל משנת 2013, היא מככבת בתפקיד הראשי בסדרת הסיטקום "ממי" ברשת CBS, בספטמבר 2020 נודע כי לא תמשיך לעונה השמינית של הסיטקום. 
ב-2014, היא השתתפה בתפקיד עצמה בסרט "רחוב ג'אמפ 22". 
ב-2017, היא דיבבה את דמותה של פריצה בסרט ההנפשה "אמוג'י: הסרט". בשנת 2018 שיחקה בסרט "נשוי בהפתעה", קומדיה רומנטית לצדו של השחקן המקסיקני יוג'יניו דרבז.
חיים אישיים

בין 2004–2007 הייתה נשואה לשחקן בן איינדרה. ב-2007, הכירה את השחקן כריס פראט בצילומי הסרט "קחי אותי הביתה". הם נישאו ב-2009. ב-25 באוגוסט 2012, נולד בנם. באוגוסט 2017, הם נפרדו. באותה שנה היא החלה לצאת עם צלם הקולנוע מייקל ברט. בפברואר 2020 הם התארסו וביולי 2021 נישאו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1996 | Eden | דיטי |  |
| 1999 | Lovers Lane | ג'אנל ביי |  |
| 2000 | מת לצעוק | סינדי קפמבל |  |
| 2001 | מת לצעוק 2 | סינדי קפמבל |  |
| 2002 | מיי | פולי |  |
| 2002 | חתיכה בהפתעה | אפריל |  |
| 2003 | זרוקים בשלג | ג'סטין |  |
| 2003 | אבודים בטוקיו | קלי |  |
| 2003 | מת לצעוק 3 | סינדי קפמבל |  |
| 2005 | Southern Belles | בלה סקוט |  |
| 2005 | סקס והמסעדה הגדולה | סרינה |  |
| 2005 | הר ברוקבק | לאשון מלון |  |
| 2005 | רק ידידים | סמנת'ה ג'יימס |  |
| 2006 | מת לצעוק 4 | סינדי קפמבל |  |
| 2006 | הסופר אקסית שלי | האנה לואיס |  |
| 2006 | Guilty Hearts | ג'יין קונלי |  |
| 2007 | Smiley Face | ג'יין פ. |  |
| 2007 | הרוס על אמא | נורה פלנגן |  |
| 2008 | בית השפנפנות | שלי דרלינגטון | גם מפיקה |
| 2009 | שאלות נפוצות על מסע בזמן | קייסי |  |
| 2009 | עקוב ודווח | ברנדי |  |
| 2009 | גשם של פלאפל | סם ספארקס | דיבוב |
| 2009 | אלווין והצ'יפמאנקס 2 | ג'נט מילר | דיבוב |
| 2010 | יוגי דב | רייצ'ל ג'ונסון |  |
| 2011 | קחי אותי הלילה | וונדי פרנקלין |  |
| 2011 | מה המספר שלך? | אלי דרלינג | גם מפיקה בפועל |
| 2011 | אלווין והצ'יפמאנקס 3 | ג'נט מילר | דיבוב |
| 2012 | הדיקטטור | זואי |  |
| 2013 | שנה גג | ג'וליה |  |
| 2013 | סרט 43 | קלואי |  |
| 2013 | גשם של פלאפל 2 | סם ספארקס | דיבוב |
| 2014 | רחוב ג'אמפ 22 | אנה |  |
| 2015 | אלווין והצ'יפמאנקס 4 | ג'נט מילר | דיבוב |
| 2016 | קיאנו | עצמה |  |
| 2017 | אמוג'י: הסרט | הנסיכה לינדה | דיבוב |
| 2018 | נשוי בהפתעה | קייט סאליבן |  |
| 2022 | ירושה בהפרעה (אנ') | סוואנה |  |
| TBA | Summer Madness |  |  |
| TBA | My Spy: The Eternal City |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | Deception: A Mother's Secret | ליז | סרט טלוויזיה |
| 2002, 2004 | המלך היל | ליסה / היפית יפה | דיבוב; 2 פרקים |
| 2004 | חברים | אריקה | 5 פרקים |
| 2004 | מד טי.וי | עצמה | 2 פרקים |
| 2007 | הפמליה | עצמה | 3 פרקים |
| 2013–2020 | ממי | קריסטי פלנקט | תפקיד ראשי; (7 עונות); 152 פרקים |
| 2018 | התוכנית של ג'ואל מקהייל עם ג'ואל מקהייל | סנדי | פרק: "Bitterness and Disappointment" |
| 2021 | HouseBroken | שארטרז | דיבוב; 2 פרקים |
הערות שוליים

↑  "Scream Queen". PEOPLE.com (באנגלית). נבדק ב-2018-06-22.
↑  'Mom' Shake-Up: Anna Faris Exits CBS Comedy | Hollywood Reporter, www.hollywoodreporter.com
| --- | --- |
בקרת זהויות :  NLI: 987007442888505171  PLWABN: 9810606114905606  BIBSYS: 5041718  BNE: XX1307938  BnF: cb14176351h (data)  CANTIC: a11056149  CiNii: DA16273228  GND: 140824286  ISNI: 0000 0001 1463 1864  LCCN: no2004033497  NKC: xx0052518  NLK: KAC2020M7844  NTA: 237124793  RERO: 02-A024267334  SUDOC: 086229109  VIAF: 107806241   WorldCat (עם VIAF): 107806241
טוקיו דום

| --- | --- |

טוקיו דום בשעות היום, 2005
 כינוי:  הביצה הגדולה
 שמות קודמים:  נבנה על חורבות אצטדיון קורקואן
 מיקום:  יפן בונקיו, טוקיו, יפן
 קואורדינטות:  35°42′20″N 139°45′07″E﻿ / ﻿35.705658333333°N 139.75191388889°E﻿ / 35.705658333333; 139.75191388889
 אבן יסוד:  16 במאי 1985
 תקופת הפעילות:  17 במרץ 1988 – הווה (36 שנים)
 עלות הבנייה:  35 מיליארד ין (מוערך)
 בעלים:  תאגיד טוקיו דום
 מפעיל:  Tokyo Dome Corporation 
 משטח:  דשא
 אדריכל:  תאגיד טקנקה 
 קבוצות:  יומיורו ג'יינטס ‏(1988 - היום) Nippon Ham Fighters‏ (1988 - 2003)
 מושבים:  55,000 (בייסבול), 42,000 (סטנדרטי)
 האתר הרשמי של האצטדיון (ביפנית)
  מפת מיקום  מפה מפורטת   (למפת טוקיו מוגדלת) טוקיו דום(למפת טוקיו רגילה) טוקיו דום  he tabBackground:;tabBorder:#aaa;defaultTab:0;
 
האצטדיון בשעת לילה. התאורה שלו נחשבת לאחת המזוהות והאהובות בקרב תושבי העיר
גג האצטדיון. בשל צורתו הייחודית, זכה האצטדיון לכינוי "הביצה הגדולה של טוקיו"
האצטדיון וחלק מפארק השעשועים שבקומלפקס
טוקיו דום (ביפנית: 東京ドーム; בבורסה:9681) הוא אצטדיון בייסבול הממוקם ברובע בונקיו שבטוקיו. הוא מכיל כ-55,000 מושבים והוא אצטדיון הבייסבול המקורה הגדול בעולם.
האצטדיון נפתח ב-17 במרץ 1988. הוא נבנה באתר בו שכן ולודרום ואצטדיון "קורקואן". כמו קורקואן לפניו, האצטדיון מארח מדי שנה את Toei Superheroes, מופע גיבורי על עם מסורת ארוכת שנים.
הטוקיו דום מכונה "הביצה הגדולה" או "הביצה הגדולה של טוקיו" הודות לצורת הכיפה של גג האצטדיון. הגג הוא קרום גמיש שצורתו נשמרת על ידי הפעלת לחץ אוויר מועט אך רציף מצדו הפנימי של האצטדיון.
הטוקיו דום הוא ביתה של קבוצת הבייסבול יומיורו ג'יינטס, אך הוא מארח גם אירועים אחרים: משחקי כדורסל, פוטבול, כדורגל, אירועי היאבקות מקצועית, אמנויות לחימה משולבות, קיקבוקסינג, ומרוצי Monster trucks. באצטדיון נערכות גם הופעות מוזיקליות גדולות.
הטוקיו דום הוא מושבו של היכל התהילה של הבייסבול ביפן, המסקר את ההיסטוריה ואת השחקנים הטובים ביותר בבייסבול היפני מאז ומעולם.
עיר הטוקיו דום

האצטדיון הוא חלק מקומפלקס, הנקרא עיר הטוקיו דום, בו נכללים מרכז בידור הכולל גם מרכז לייף סטייל (ספא, חדר כושר, קניון), פארק שעשועים, בית מלון, אולם אירועים ותחנת רכבת תחתית. הקומפלקס כולו מושך למעלה מ-30 מיליון מבקרים בשנה.
אירועים

הטוקיו דום הוא אצטדיון ההופעות הגדול ביפן. ההופעה הראשונה שנערכה בו הייתה ב-19 במרץ 1988, בידי ההרכב The Alfee שהופיע עם תזמורת צבאית בינלאומית, שכללה נגנים מכל רחבי העולם.
אירועים > הופעות בולטות

במהלך השנים הופיעו באצטדיון אמנים רבים ביניהם מייקל ג'קסון (21 הופעות, יותר מכל אמן או להקה אחרת), Guns N' Roses, מריה קארי, ג'נט ג'קסון, טיילור סוויפט, להקת ההבי מטאל, X Japan, ‏Yellow Magic Orchestra ואחרים.
האצטדיון אירח את קונצרט הצדקה היפני בסדרת ה-"Human Rights Now!" של אמנסטי אינטרנשיונל, ב-27 בספטמבר 1988. הקונצרט הונחה בידי סטינג ופיטר גבריאל, וכלל הופעות של ברוס ספרינגסטין וה-E Street Band, טרייסי צ'פמן ויוסו נ'דור.
בשנת 1992 באצטדיון נערכה הופעה של נאגאבוצ'י צויושי בנוכחות 62 אלף צופים. שיא זה נשבר רק בשנת 2007.
בפברואר 1992, להקת Guns N' Roses מכרה את כל הכרטיסים לשלוש הופעות בטוקיו דום, כחלק מסיבוב ההופעות שלהם, "Use Your Illusion". אחת מההופעות אף שוחררה כ-DVD ב-2 חלקים. ב-19 בדצמבר 2009, הופיעה הלהקה בטוקיו דום בהרכבה החדש, כחלק מסיבוב ה-"Chinese Democracy" שלהם. ההופעה שארכה 3 שעות ו-37 דקות הייתה ההופעה הארוכה ביותר שנוגנה אי פעם בטוקיו דום, וכן ההופעה הארוכה ביותר בהיסטוריה של הלהקה.
הופעתו של Gackt בערב חג המולד ב-24 בדצמבר 2005, מחזיקה בשיא ההופעה היקרה בהיסטוריה של קונצרטים ביפן. המופע הוערך בעלות של 500 מיליון ין, שהם בערך 4,296,270 מיליון דולר. לקח שנתיים כדי לתכנן את ההופעה וחצי שנה של חזרות קדמו לה.
בתרבות פופולרית

בשירם "The Sounder" מהאלבום "G Sides", מתייחסים הגורילז לטוקיו דום, באמירתם "גורליז קורעים את הכיפה כמו זאת שבטוקיו".
סצנה בספרו של בן מזריץ', "אמריקנים מכוערים", כוללת משחק פוטבול בין שחקני נבחרת ליגת הקיסוס לבין נבחרת האול סטארס היפנית.
בפרק 17 של סדרת האנימה Baki the Grappler, נחשף כי הזירה המחתרתית של תחרות ה"אדם החזק בעולם" ממוקמת בקומה תת-קרקעית מתחת לטוקיו דום.
הטוקיו דום מופיע ב-"Love Addiction", וידאו קליפ הבכורה של קייצ'ירו קויאמה, חברת להקת NEWS.
הערות שוליים

↑  הופעות באצטדיון הטוקיו דום, בין 1988 ל-1990, באתר עיר הטוקיו דום
| אתרי אולימפיאדת טוקיו (2020) |
| --- | --- | --- |
| אתרים מרכזיים בטוקיו | האצטדיון האולימפי • הגימנסיון של מטרופולין טוקיו • הפורום הבינלאומי • טוקיו דום • אולם הספורט הלאומי יויוגי • ניפון בודוקאן • ריוגוקו קוקוגיקן |  |
| מטרופולין טוקיו | אצטדיון טוקיו • מועדון קנטרי • אצטדיון יוקוהמה • קוליסאום ארייאקה • ארייאקה ארנה • מרכז ההתעמלות האולימפי • מרכז הספורט מים טוקיו • פולו מים ארנה טוקיו |  |
| אצטדיוני כדורגל | אצטדיון טוקיו • האצטדיון הבין-לאומי יוקוהמה • סאפורו דום • האצטדיון האולימפי • סאיטימה 2002 • אצטדיון מאייגי |  |
| --- | --- |
בקרת זהויות :  MusicBrainz: 9ebc6213-bd3d-40bb-b1d8-cc6d9f9a68fa
ח'וסרו הראשון

חְ'וֹסְרוֹ הראשון (פרסית: خسرو یکم) נודע עד היום באיראן כ"נשמה הנצחית" (انوشیروان;  אָנוּשִׁירְוּאַן), מגדולי המלכים הסאסאנים היה בנו של המלך קבאד הראשון (488–531), ומבין בניו, למרות שלא היה הבכור, הוא היה המוצלח ביותר, ולכן הועדף. הוא מלך בין השנים 531–579, ונחשב למלך הסאסאני הגדול ביותר.
בתקופת שלטון סבו, פירוז הראשון, נפלה האימפריה הסאסאנית לצרות ממזרח, ממערב ומפנים, אך עם רפורמות שלטון שהועברו בידי קבאד וח'וסרו התחזקה האימפריה. למרות זאת, תואר זה לא נשמר זמן רב והאימפריה הסאסאנית נמחקה עם הכיבוש הערבי של פרס.
שנותיו הראשונות

ח'וסרו נולד בין השנים 512-514 והיה בנו של קבאד הראשון אשר פעל לשחזור האימפריה הסאסאנית לגדולתה לפני שלטון קודמו, פירוז הראשון, אשר איבד את חלקה המזרחי של המדינה לנוודים מטרנסאוקסאניה אשר נודעו כהאימפריה האפתליטית. בעת שלטונו, קבאד אימץ את דעותיו החברתיות של הכהן מזדק לשוויון אזרחי, דבר שפגע קשות באחדות האימפריה הסאסאנית.
עקב משבר חוסר באוצר המדיני, קבאד השתמש בסירוב האימפריה הביזנטית לשלם את חלקה לתמיכה הפרסית בשימור גבול המדינות בעבר הקווקז כתירוץ למלחמה. במהלך המלחמה הכוחות הפרסים בזזו את אוצרות הביזנטים ובכך שחזרו את האוצר המדיני והצילו את המדינה מבצורת. במהלך המלחמה הקצרה צבא פרס הוקם מחדש לאחר תבוסתו הקודמת לאפטלאיטים ועם כניעת ביזנטיום, אנסטסיוס הראשון, קיסר הביזנטים נתן חלקו בהסכם שימור הגבולות לעבר הקווקז.
מאוחר יותר בניסיון לשפר את היחסים עם הביזנטים, קבאד הציע שבנו ויורשו ח'וסרו יאומץ בידי יוסטיניאנוס הראשון, קיסר האימפריה הביזנטית כבנו. עם פירוק המשא ומתן עקב אי הסכמות על הפרטים, התרחשה מלחמה חדשה וקצרה בין המדינות אשר ראתה את העיר המבוצרת דארה, מובילה את הפרסים לאבדות קשות.
שאהנשאה של פרס

קבאד נפטר לפני ששמע את תוצאות המשא ומתן עם הביזנטים ועל ח'וסרו נפלה כלל האחריות הניהולית תוך זמן קצר. לאחר ניהול מערכה נגד הנוודים בקווקז, אחיו הבכור קבוס, אשר תמך במזדק סירב להכיר בח'וסרו כיורש אביהם והחל במאבק נגדו על ירושת הכס הסאסאני. עם עלייתו של ח'וסרו לשלטון הוא הרוויח את כבוד הצבא בהפלת מרד אחיו, וכבש מחדש את כל צפון המדינה בתוך זמן פעולה קצר.